# Επίσημη Εφημερίδα C 55A/2014

| | ISSN 1977-0901
  doi:10.3000/19770901.CA2014.055.gre |
| --- | --- |
| Επίσημη Εφημερίδα
  της Ευρωπαϊκής Ένωσης | C 55A |
| | |
| Έκδοση στην ελληνική γλώσσα | Ανακοινώσεις και Πληροφορίες | 57ό έτος26 Φεβρουαρίου 2014 |

ISSN 1977-0901

doi:10.3000/19770901.CA2014.055.gre

Επίσημη Εφημερίδα

της Ευρωπαϊκής Ένωσης

C 55A

Έκδοση στην ελληνική γλώσσα

Ανακοινώσεις και Πληροφορίες

57ό έτος26 Φεβρουαρίου 2014

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκό Κοινοβούλιο |
| 2014/C 055A/01 | Πρόσκληση εκδήλωσης ενδιαφέροντος — Συμβασιούχοι υπάλληλοι διοικητικοί-ερευνητές (ομάδα καθηκόντων IV) στον τομέα της κοινοβουλευτικής έρευνας | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκό Κοινοβούλιο

2014/C 055A/01

Πρόσκληση εκδήλωσης ενδιαφέροντος — Συμβασιούχοι υπάλληλοι διοικητικοί-ερευνητές (ομάδα καθηκόντων IV) στον τομέα της κοινοβουλευτικής έρευνας

1

ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΕΠΙΣΗΜΩΝ ΕΦΗΜΕΡΙΔΩΝ C A ΔΙΑΓΩΝΙΣΜΟΙ

Κατωτέρω παρατίθεται πίνακας των τευχών της Επίσημης Εφημερίδας C A που δημοσιεύθηκαν το τρέχον έτος.

Εκτός αντίθετης ένδειξης, οι Επίσημες Εφημερίδες δημοσιεύονται σε όλες τις κοινοτικές γλώσσες.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκό Κοινοβούλιο

| 26.2.2014 | EL | Επίσημη Εφημερίδα της Ευρωπαϊκής Ένωσης | CA 55/1 |
| --- | --- | --- | --- |

26.2.2014

EL

Επίσημη Εφημερίδα της Ευρωπαϊκής Ένωσης

CA 55/1

---

ΠΡΌΣΚΛΗΣΗ ΕΚΔΉΛΩΣΗΣ ΕΝΔΙΑΦΈΡΟΝΤΟΣ

Συμβασιούχοι υπάλληλοι διοικητικοί-ερευνητές (ομάδα καθηκόντων IV) στον τομέα της κοινοβουλευτικής έρευνας

(2014/C 55 A/01)

I.   ΕΙΣΑΓΩΓΗ

Το Ευρωπαϊκό Κοινοβούλιο δημοσιεύει την παρούσα πρόσκληση εκδήλωσης ενδιαφέροντος προκειμένου να συγκροτήσει μια βάση δεδομένων υποψηφίων που θα μπορούσαν να προσληφθούν ως διοικητικοί-ερευνητές υπάλληλοι επί συμβάσει (ομάδα καθηκόντων IV) στον τομέα της κοινοβουλευτικής έρευνας. Η διαδικασία επιλογής θα διοργανωθεί με την τεχνική υποστήριξη της Ευρωπαϊκής Υπηρεσίας Επιλογής Προσωπικού (EPSO).

Οι υπάλληλοι επί συμβάσει προσλαμβάνονται σύμφωνα με τους όρους που περιέχονται στον τίτλο VIII της παρούσας πρόσκλησης εκδήλωσης ενδιαφέροντος.

Οι όροι εργασίας των υπαλλήλων αυτών ορίζονται από το καθεστώς που εφαρμόζεται επί του λοιπού προσωπικού της Ευρωπαϊκής Ένωσης (ΚεΛΠ) (1).

Η βάση δεδομένων θα χρησιμοποιηθεί από το Ευρωπαϊκό Κοινοβούλιο. Οι θέσεις θα έχουν έδρα τις Βρυξέλλες. Ωστόσο, οι ανάγκες του οργάνου μπορεί να καταστήσουν αναγκαία την πραγματοποίηση αποστολών στους άλλους τόπους εργασίας του Ευρωπαϊκού Κοινοβουλίου.

Οι διαδικασίες επιλογής των υπαλλήλων επί συμβάσει συνήθως προσελκύουν μεγάλο αριθμό υποψηφίων με πολλά προσόντα που περνούν επιτυχώς τη δοκιμασία. Για τούτο οι υποψήφιοι πρέπει να γνωρίζουν ότι η βάση δεδομένων μπορεί να υπερβαίνει τις ανάγκες του οργάνου.

Ο αριθμός των διαθέσιμων θέσεων για το 2014 είναι 50 περίπου. Η σύμβαση θα έχει αρχική διάρκεια ενός (1) έτους με δυνατότητα ανανέωσης, χωρίς η συνολική διάρκεια να δύναται να υπερβεί τα έξι (6) έτη.

Οι βασικές μηνιαίες αποδοχές αντιστοιχούν, κατά την ανάληψη των καθηκόντων, στον κατωτέρω πίνακα (κλιμάκιο 1, βαθμοί 13 έως 18) και θα καθορισθούν ανάλογα με την κατάρτιση και την ειδική επαγγελματική πείρα του υποψηφίου. Στις βασικές αποδοχές προστίθενται ενδεχομένως τα επιδόματα και οι αποζημιώσεις που προβλέπονται από το ΚεΛΠ.

Οι αποδοχές υπόκεινται σε ενωσιακό φόρο και άλλες κρατήσεις προβλεπόμενες από το ΚεΛΠ. Απαλλάσσονται παντός εθνικού φόρου.

| Ομάδα καθηκόντων | Βασικές αποδοχές (σε ευρώ) |
| --- | --- |
| Κατώτατο όριο | Ανώτατο όριο |
| IV | 3 145,45 | 5 832,42 |

Ομάδα καθηκόντων

Βασικές αποδοχές (σε ευρώ)

Κατώτατο όριο

Ανώτατο όριο

IV

3 145,45

5 832,42

Το Ευρωπαϊκό Κοινοβούλιο εφαρμόζει πολιτική ισότητας ευκαιριών και αποδέχεται τις υποψηφιότητες αδιακρίτως φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών φρονημάτων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας, σεξουαλικού προσανατολισμού, ατομικής ή οικογενειακής κατάστασης.

Κάθε αναφορά, στην παρούσα πρόσκληση εκδήλωσης ενδιαφέροντος, σε πρόσωπο αρσενικού γένους εννοείται ότι αφορά και το γυναικείο φύλο, και αντιστρόφως.

II.   ΦΥΣΗ ΤΩΝ ΚΑΘΗΚΟΝΤΩΝ

Οι επί συμβάσει υπάλληλοι της ομάδας καθηκόντων IV πραγματοποιούν, στο πλαίσιο των προγραμμάτων και των προτεραιοτήτων που καθορίζουν τα κοινοβουλευτικά όργανα και η ιεραρχία τους, τα ακόλουθα αναλυτικά καθήκοντα:

| — | ανταποκρίνονται στα συγκεκριμένα αιτήματα ενημέρωσης, ανάλυσης και έρευνας για τις πολιτικές της Ευρωπαϊκής Ένωσης, τα οποία προέρχονται από βουλευτές, σε ατομικό ή συλλογικό επίπεδο, ή από κοινοβουλευτικό όργανο, μέσω σημειωμάτων ενημέρωσης, ανάλυσης και έρευνας, |
| --- | --- |

—

ανταποκρίνονται στα συγκεκριμένα αιτήματα ενημέρωσης, ανάλυσης και έρευνας για τις πολιτικές της Ευρωπαϊκής Ένωσης, τα οποία προέρχονται από βουλευτές, σε ατομικό ή συλλογικό επίπεδο, ή από κοινοβουλευτικό όργανο, μέσω σημειωμάτων ενημέρωσης, ανάλυσης και έρευνας,

| — | τροφοδοτούν, στους συγκεκριμένους τομείς, το περιεχόμενο των διαφόρων εξωτερικών και εσωτερικών ιστοσελίδων του Κοινοβουλίου, |
| --- | --- |

—

τροφοδοτούν, στους συγκεκριμένους τομείς, το περιεχόμενο των διαφόρων εξωτερικών και εσωτερικών ιστοσελίδων του Κοινοβουλίου,

| — | αποτελούν τον σύνδεσμο με τις ανάλογες υπηρεσίες των θεσμικών οργάνων της Ευρωπαϊκής Ένωσης, καθώς και με τα εξωτερικά ερευνητικά ιδρύματα και δεξαμενές σκέψης. |
| --- | --- |

—

αποτελούν τον σύνδεσμο με τις ανάλογες υπηρεσίες των θεσμικών οργάνων της Ευρωπαϊκής Ένωσης, καθώς και με τα εξωτερικά ερευνητικά ιδρύματα και δεξαμενές σκέψης.

III.   ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΤΗΣ ΔΙΑΔΙΚΑΣΙΑΣ

Η διαχείριση της διαδικασίας θα γίνει από το Ευρωπαϊκό Κοινοβούλιο σε συνεργασία με την EPSO, μέσω μιας ομάδας επιλογής που θα αποτελείται από εκπροσώπους του Ευρωπαϊκού Κοινοβουλίου.

Το ενδεικτικό χρονοδιάγραμμα είναι το ακόλουθο:

| — | επιλογή βάσει τίτλων: Απρίλιος-Μάιος 2014 |
| --- | --- |

—

επιλογή βάσει τίτλων: Απρίλιος-Μάιος 2014

| — | ανακοίνωση των αποτελεσμάτων: Ιούνιος-Ιούλιος 2014 |
| --- | --- |

—

ανακοίνωση των αποτελεσμάτων: Ιούνιος-Ιούλιος 2014

IV.   ΠΡΟΫΠΟΘΕΣΕΙΣ ΣΥΜΜΕΤΟΧΗΣ

Κατά την ημερομηνία λήξης της προθεσμίας κατάθεσης των υποψηφιοτήτων, οι υποψήφιοι θα πρέπει να πληρούν τους ακόλουθους όρους:

Α.   Γενικοί όροι

| — | να είναι πολίτες κράτους μέλους της Ευρωπαϊκής Ένωσης, |
| --- | --- |

—

να είναι πολίτες κράτους μέλους της Ευρωπαϊκής Ένωσης,

| — | να απολαύουν των πολιτικών τους δικαιωμάτων, |
| --- | --- |

—

να απολαύουν των πολιτικών τους δικαιωμάτων,

| — | να είναι τακτοποιημένοι έναντι της νομοθεσίας της χώρας τους σε θέματα στρατολογίας, |
| --- | --- |

—

να είναι τακτοποιημένοι έναντι της νομοθεσίας της χώρας τους σε θέματα στρατολογίας,

| — | να παρέχουν τα αναγκαία για την άσκηση των καθηκόντων τους εχέγγυα ήθους. |
| --- | --- |

—

να παρέχουν τα αναγκαία για την άσκηση των καθηκόντων τους εχέγγυα ήθους.

Β.   Ειδικοί όροι

1.   Προσόντα/πείρα

Επίσημα αναγνωρισμένο δίπλωμα που να αντιστοιχεί σε έναν πλήρη κύκλο πανεπιστημιακών σπουδών διάρκειας τριών τουλάχιστον ετών σε έναν από τους ακόλουθους τομείς: πολιτικές επιστήμες, οικονομικές επιστήμες, ευρωπαϊκές σπουδές, δημόσια διοίκηση, νομική, κοινωνικές επιστήμες, διεθνείς σχέσεις, φυσικές επιστήμες, στατιστική, ιστορία

και

τουλάχιστον τρία (3) έτη επαγγελματικής πείρας σχετικής με τη φύση των καθηκόντων.

Τα διπλώματα που έχουν ληφθεί εκτός της Ευρωπαϊκής Ένωσης πρέπει, κατά την ημερομηνία λήξης της προθεσμίας κατάθεσης υποψηφιοτήτων, να έχουν λάβει έγκριση από αρμόδια εθνική αρχή ενός κράτους μέλους.

2.   Γλωσσικές γνώσεις

Οι υποψήφιοι πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (γλώσσα 1 — κύρια γλώσσα) (2), καθώς και πολύ καλή γνώση της αγγλικής, γαλλικής ή γερμανικής γλώσσας (γλώσσα 2, διαφορετική της γλώσσας 1).

Σύμφωνα με την απόφαση που εξέδωσε το Δικαστήριο της Ευρωπαϊκής Ένωσης (τμήμα μείζονος συνθέσεως) στην υπόθεση C-566/10 P, Ιταλική Δημοκρατία κατά Επιτροπής, το Ευρωπαϊκό Κοινοβούλιο δύναται να περιορίσει την επιλογή της δεύτερης γλώσσας σε έναν περιορισμένο αριθμό επίσημων γλωσσών της Ένωσης.

Συνεπώς, οι υποψήφιοι ενημερώνονται ότι οι δεύτερες γλώσσες που προκρίνονται για τους σκοπούς της παρούσας διαδικασίας επιλογής καθορίστηκαν συμφώνως προς το συμφέρον της υπηρεσίας, το οποίο επιτάσσει όπως οι νεοπροσλαμβανόμενοι είναι αμέσως επιχειρησιακοί και ικανοί να επικοινωνούν αποτελεσματικά στην καθημερινή τους εργασία. Σε διαφορετική περίπτωση, θα κινδύνευε να παρεμποδιστεί σοβαρά η αποτελεσματική λειτουργία του θεσμικού οργάνου.

Έχοντας υπόψη τη μακρά πρακτική των θεσμικών οργάνων της Ένωσης σε ό,τι αφορά τις γλώσσες εσωτερικής επικοινωνίας, και συνεκτιμώντας τις ανάγκες των υπηρεσιών σε θέματα εξωτερικής επικοινωνίας και εξέτασης των φακέλων, η αγγλική, η γαλλική και η γερμανική παραμένουν οι ευρύτερα χρησιμοποιούμενες γλώσσες. Επιπλέον, η αγγλική, η γαλλική και η γερμανική είναι μακράν οι δεύτερες γλώσσες που επιλέγουν περισσότερο οι υποψήφιοι στους διαγωνισμούς και σε άλλες διαδικασίες επιλογής, όταν αυτοί έχουν τη δυνατότητα να επιλέγουν τη δεύτερη γλώσσα τους. Τούτο επιβεβαιώνει το επίπεδο σπουδών και τις επαγγελματικές ικανότητες που μπορούν επί του παρόντος να αναμένονται από υποψηφίους για θέσεις εντός των θεσμικών οργάνων της Ένωσης, ήτοι τη γνώση μίας τουλάχιστον εκ των γλωσσών αυτών. Κατά συνέπεια, σταθμίζοντας το συμφέρον της υπηρεσίας και τις ανάγκες και τις δεξιότητες των υποψηφίων, και λαμβάνοντας υπόψη τον συγκεκριμένο τομέα της παρούσας διαδικασίας επιλογής, κρίνεται δικαιολογημένη η διοργάνωση των δοκιμασιών στις τρεις αυτές γλώσσες, προκειμένου να διασφαλισθεί ότι, όποια και αν είναι η πρώτη τους επίσημη γλώσσα, όλοι οι υποψήφιοι θα γνωρίζουν τουλάχιστον μία από τις τρεις αυτές επίσημες γλώσσες σε επίπεδο γλώσσας εργασίας.

Επιπλέον, για λόγους ίσης μεταχείρισης, κάθε υποψήφιος, ακόμη και αν έχει μία από τις τρεις αυτές γλώσσες ως πρώτη επίσημη γλώσσα, υποχρεούται να περάσει αυτές τις δοκιμασίες στη δεύτερη γλώσσα του, η οποία θα πρέπει να επιλεγεί μεταξύ των τριών αυτών γλωσσών. Η εκτίμηση των ειδικών ικανοτήτων δίνει, έτσι, τη δυνατότητα στο Ευρωπαϊκό Κοινοβούλιο να αξιολογήσει την ικανότητα των υποψηφίων να είναι αμέσως επιχειρησιακοί σε ένα περιβάλλον παραπλήσιο αυτού στο οποίο θα κληθούν να εργασθούν.

V.   ΔΙΑΔΙΚΑΣΙΑ ΕΓΓΡΑΦΗΣ ΚΑΙ ΠΡΟΣΘΕΣΜΙΑ ΚΑΤΑΘΕΣΗΣ ΤΩΝ ΥΠΟΨΗΦΙΟΤΗΤΩΝ

Οι υποψήφιοι οφείλουν να εγγραφούν ηλεκτρονικώς στον διαδικτυακό τόπο της EPSO στην εξής διεύθυνση:

http://europa.eu/epso/apply/today/contract_en.htm

και να ακολουθήσουν τις σχετικές οδηγίες, συγκεκριμένα δε τις οδηγίες χρήσης της ηλεκτρονικής εγγραφής. Το έντυπο εγγραφής πρέπει να συμπληρωθεί στα αγγλικά, τα γαλλικά ή τα γερμανικά.

Οι υποψήφιοι οφείλουν να λάβουν όλα τα αναγκαία μέτρα ώστε η ηλεκτρονική εγγραφή να ολοκληρωθεί εντός της απαιτούμενης προθεσμίας. Τους συνιστάται να μην περιμένουν την τελευταία στιγμή, διότι μια εξαιρετική συμφόρηση των γραμμών ή μια βλάβη της σύνδεσης στο διαδίκτυο μπορεί να έχει ως αποτέλεσμα να πρέπει να επαναλάβουν την ηλεκτρονική εγγραφή, πράγμα που καθίσταται αδύνατο μετά την εκπνοή της προθεσμίας.

Αφού επικυρώσουν την εγγραφή τους, δεν θα μπορούν πλέον να την τροποποιήσουν, διότι τα δεδομένα τυγχάνουν άμεσης επεξεργασίας από το Ευρωπαϊκό Κοινοβούλιο, σε συνεργασία με την EPSO, για τη διοργάνωση της επιλογής.

ΤΕΛΕΥΤΑΙΑ ΠΡΟΘΕΣΜΙΑ ΥΠΟΒΟΛΗΣ ΥΠΟΨΗΦΙΟΤΗΤΩΝ (συμπεριλαμβανομένης της επικύρωσης):

31 Μαρτίου 2014, στις 12 το μεσημέρι (ώρα Βρυξελλών).

VI.   ΣΤΑΔΙΑ ΤΗΣ ΕΠΙΛΟΓΗΣ

Η διαδικασία επιλογής περιλαμβάνει μία επιλογή βάσει τίτλων, επί τη βάσει της εξέτασης των λεπτομερών απαντήσεων στο «Ερωτηματολόγιο» που περιέχεται στο έντυπο εγγραφής.

Τα κριτήρια που θα εφαρμοσθούν για την επιλογή θα είναι τα ακόλουθα:

| 1. | μεταπτυχιακό δίπλωμα σε έναν ή περισσότερους από τους ακόλουθους τομείς: πολιτικές επιστήμες, οικονομικές επιστήμες, ευρωπαϊκές σπουδές, δημόσια διοίκηση, νομική, κοινωνικές επιστήμες, διεθνείς σχέσεις, φυσικές επιστήμες, στατιστική, ιστορία· |
| --- | --- |

1.

μεταπτυχιακό δίπλωμα σε έναν ή περισσότερους από τους ακόλουθους τομείς: πολιτικές επιστήμες, οικονομικές επιστήμες, ευρωπαϊκές σπουδές, δημόσια διοίκηση, νομική, κοινωνικές επιστήμες, διεθνείς σχέσεις, φυσικές επιστήμες, στατιστική, ιστορία·

| 2. | επαγγελματική πείρα διάρκειας μεγαλύτερης των τριών ετών σχετικής με τη φύση των καθηκόντων· |
| --- | --- |

2.

επαγγελματική πείρα διάρκειας μεγαλύτερης των τριών ετών σχετικής με τη φύση των καθηκόντων·

| 3. | διδακτορικό δίπλωμα σχετικό με έναν ή περισσότερους από τους τομείς που αναφέρονται στο σημείο IV.B.1.· |
| --- | --- |

3.

διδακτορικό δίπλωμα σχετικό με έναν ή περισσότερους από τους τομείς που αναφέρονται στο σημείο IV.B.1.·

| 4. | επαγγελματική πείρα ερευνητή στο πλαίσιο μιας εθνικής ή ευρωπαϊκής δεξαμενής σκέψης· |
| --- | --- |

4.

επαγγελματική πείρα ερευνητή στο πλαίσιο μιας εθνικής ή ευρωπαϊκής δεξαμενής σκέψης·

| 5. | επαγγελματική πείρα ερευνητή εντός ενός θεσμικού ή άλλου οργάνου της Ευρωπαϊκής Ένωσης ή εντός μιας δημόσιας υπηρεσίας κράτους μέλους της Ευρωπαϊκής Ένωσης· |
| --- | --- |

5.

επαγγελματική πείρα ερευνητή εντός ενός θεσμικού ή άλλου οργάνου της Ευρωπαϊκής Ένωσης ή εντός μιας δημόσιας υπηρεσίας κράτους μέλους της Ευρωπαϊκής Ένωσης·

| 6. | δημοσίευση άρθρων σε εθνικά/διεθνή περιοδικά με αξιολόγηση από ομολόγους, πάνω σε ένα θέμα που σχετίζεται με έναν ή περισσότερους από τους τομείς που αναφέρονται στο σημείο IV.B.1· |
| --- | --- |

6.

δημοσίευση άρθρων σε εθνικά/διεθνή περιοδικά με αξιολόγηση από ομολόγους, πάνω σε ένα θέμα που σχετίζεται με έναν ή περισσότερους από τους τομείς που αναφέρονται στο σημείο IV.B.1·

| 7. | δημοσίευση βιβλίου πάνω σε ένα θέμα που σχετίζεται με έναν ή περισσότερους από τους τομείς που αναφέρονται στο σημείο IV.B.1· |
| --- | --- |

7.

δημοσίευση βιβλίου πάνω σε ένα θέμα που σχετίζεται με έναν ή περισσότερους από τους τομείς που αναφέρονται στο σημείο IV.B.1·

| 8. | πείρα στη σύνταξη εγγράφων (εκθέσεων, σημειωμάτων, άρθρων κ.λπ.)· |
| --- | --- |

8.

πείρα στη σύνταξη εγγράφων (εκθέσεων, σημειωμάτων, άρθρων κ.λπ.)·

| 9. | πείρα στη σύνταξη εγγράφων (εκθέσεων, σημειωμάτων, άρθρων, κ.λπ.) στα αγγλικά, τα γαλλικά ή τα γερμανικά. |
| --- | --- |

9.

πείρα στη σύνταξη εγγράφων (εκθέσεων, σημειωμάτων, άρθρων, κ.λπ.) στα αγγλικά, τα γαλλικά ή τα γερμανικά.

Η επιτροπή επιλογής θα εφαρμόσει έναν συντελεστή σε κάθε ερώτηση του «Ερωτηματολογίου» με βάση μια κλίμακα από το 1 έως το 3. Στη συνέχεια θα βαθμολογήσει καθεμιά από τις λεπτομερείς απαντήσεις στο «Ερωτηματολόγιο» με 0 έως 4 μονάδες. Η τελική βαθμολογία θα ληφθεί πολλαπλασιάζοντας τις μονάδες που δόθηκαν για κάθε ερώτηση με τον συντελεστή που προβλέπεται για την αντίστοιχη ερώτηση.

Εάν σε ένα οποιοδήποτε στάδιο της διαδικασίας διαπιστωθεί ότι τα στοιχεία που παρέχονται στο έντυπο εγγραφής είναι ανακριβή, δεν επιβεβαιώνονται από τα διαβιβασθέντα έγγραφα ή δεν αντιστοιχούν σε όλους τους όρους της παρούσας προκήρυξης, ο υποψήφιος θα αποκλειστεί από τη διαδικασία.

VII.   ΑΠΟΤΕΛΕΣΜΑΤΑ ΤΗΣ ΕΠΙΛΟΓΗΣ

Τα αποτελέσματα της επιλογής θα δημοσιευθούν στον λογαριασμό EPSO των υποψηφίων.

Τα ονόματα των 180 υποψηφίων που θα έχουν πετύχει την υψηλότερη βαθμολογία (3) κατόπιν της επιλογής και που ανταποκρίνονται στους γενικούς και ειδικούς όρους, όπως αναφέρονται στο τμήμα IV σημεία Α και Β της προκήρυξης, θα εγγραφούν στη βάση των δεδομένων και δεν πρόκειται να δημοσιευθούν με καμία άλλη μορφή. Η πρόσβαση στη βάση δεδομένων θα είναι ανοικτή στο Ευρωπαϊκό Κοινοβούλιο. Η βάση δεδομένων θα ισχύσει για μία τριετία από την ημερομηνία κατά την οποία οι υποψήφιοι θα ενημερωθούν για τα αποτελέσματά τους.

VIII.   ΠΡΟΣΛΗΨΗ

Η εγγραφή στη βάση δεδομένων δεν συνεπάγεται πρόσληψη.

Εάν παρουσιασθεί δυνατότητα σύμβασης, οι υπηρεσίες πρόσληψης θα συμβουλευθούν τη βάση δεδομένων και θα καλέσουν τους υποψηφίους των οποίων το προφίλ ανταποκρίνεται καλύτερα στις απαιτήσεις της συγκεκριμένης θέσης.

Οι συγκεκριμένοι υποψήφιοι θα υποστούν, στα αγγλικά, τα γαλλικά ή τα γερμανικά (γλώσσα 2), μια δοκιμασία σύνταξης κειμένου και θα περάσουν από συνέντευξη.

Από τους υποψηφίους που θα κληθούν θα ζητηθεί να προσκομίσουν όλα τα έγγραφα τα οποία πιστοποιούν ότι πληρούν όλους τους όρους της παρούσας προκήρυξης.

Ανάλογα με το αποτέλεσμα της δοκιμασίας σύνταξης κειμένου και της συνέντευξης, ενδέχεται να γίνει προσφορά θέσης εργασίας στον υποψήφιο.

Η σύμβαση θα συναφθεί σύμφωνα με τα άρθρα 3α, 84 και 85 του ΚεΛΠ.

IX.   ΔΙΑΔΙΚΑΣΙΕΣ ΕΠΑΝΕΞΕΤΑΣΗΣ / ΕΝΣΤΑΣΕΙΣ

Οι υποψήφιοι που εκτιμούν ότι η απόφαση τους έχει αδικήσει μπορούν να ζητήσουν την επανεξέταση της απόφασης αυτής, να υποβάλουν ένσταση ή να καταθέσουν καταγγελία στον Ευρωπαίο Διαμεσολαβητή (4).

| — | Αιτήσεις επανεξέτασης

  Υποβολή αιτιολογημένης αίτησης επανεξέτασης, που πρέπει να αποσταλεί:






  — | είτε με μήνυμα ηλεκτρονικού ταχυδρομείου στην ειδική ηλεκτρονική διεύθυνση:
  ACrecherche@ep.europa.eu |
| --- | --- | --- |

—

Αιτήσεις επανεξέτασης

Υποβολή αιτιολογημένης αίτησης επανεξέτασης, που πρέπει να αποσταλεί:

—

είτε με μήνυμα ηλεκτρονικού ταχυδρομείου στην ειδική ηλεκτρονική διεύθυνση:

ACrecherche@ep.europa.eu

| — | είτε με φαξ στον ακόλουθο αριθμό: +32 22831717 |
| --- | --- |

—

είτε με φαξ στον ακόλουθο αριθμό: +32 22831717

εντός προθεσμίας δέκα ημερολογιακών ημερών από την ημερομηνία δημοσίευσης του αποτελέσματος της επιλογής στον λογαριασμό EPSO των υποψηφίων. Η απάντηση θα γνωστοποιηθεί στον ενδιαφερόμενο το ταχύτερο δυνατόν.

| — | Δυνατότητες προσφυγής (η δυνατότητα αυτή είναι ανοικτή σε όλα τα στάδια της διαδικασίας)






  — | Υποβολή διοικητικής ένστασης, βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, προς τον:





  M. le Secrétaire général |
| --- | --- | --- |
| Parlement européen |
| Bât. Konrad Adenauer |
| 2929 Luxembourg |
| LUXEMBOURG |

—

Δυνατότητες προσφυγής (η δυνατότητα αυτή είναι ανοικτή σε όλα τα στάδια της διαδικασίας)

—

Υποβολή διοικητικής ένστασης, βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, προς τον:

M. le Secrétaire général

Parlement européen

Bât. Konrad Adenauer

2929 Luxembourg

LUXEMBOURG

Εφιστάται η προσοχή σας στην ευρεία διακριτική ευχέρεια της οποίας απολαύουν οι επιτροπές επιλογής, που αποφασίζουν με απόλυτη ανεξαρτησία, οι δε αποφάσεις τους δεν μπορούν να τροποποιηθούν από την αρμόδια για τους διορισμούς αρχή. Η ευρεία διοικητική ευχέρεια των επιτροπών επιλογής δεν υπόκειται σε έλεγχο παρά μόνο σε περίπτωση κατάφωρης παραβίασης των κανόνων που διέπουν τις εργασίες. Στην τελευταία αυτή περίπτωση, η απόφαση της επιτροπής μπορεί να προσβληθεί κατευθείαν στο Γενικό Δικαστήριο της Ευρωπαϊκής Ένωσης χωρίς να έχει υποβληθεί προηγουμένως διοικητική ένσταση βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων.

| — | Υποβολή προσφυγής στο:





  Tribunal de la fonction publique de l'Union européenne |
| --- | --- |
| 2925 Luxembourg |
| LUXEMBOURG, |

—

Υποβολή προσφυγής στο:

Tribunal de la fonction publique de l'Union européenne

2925 Luxembourg

LUXEMBOURG,

βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης.

Η δυνατότητα αυτή υπάρχει μόνο για τις αποφάσεις που έχει λάβει η επιτροπή επιλογής.

Κατά των διοικητικών αποφάσεων που αρνούνται την πρόσβαση βάσει του ότι η υποψηφιότητα δεν είναι σύμφωνη με τις προϋποθέσεις αποδοχής στη διαδικασία επιλογής που περιλαμβάνονται στον τίτλο Β σημείο 1 της ανακοίνωσης, η προσφυγή στο Δικαστήριο Δημόσιας Διοίκησης της Ευρωπαϊκής Ένωσης είναι δυνατή μόνον εφόσον προηγουμένως έχει υποβληθεί διοικητική ένσταση σύμφωνα με τα ανωτέρω.

Η υποβολή προσφυγής στο Δικαστήριο Δημόσιας Διοίκησης της Ευρωπαϊκής Ένωσης πρέπει οπωσδήποτε να ασκηθεί μέσω δικηγόρου που έχει δικαίωμα να παρίσταται ενώπιον δικαστηρίου κράτους μέλους της Ευρωπαϊκής Ένωσης ή του Ευρωπαϊκού Οικονομικού Χώρου.

Οι προθεσμίες που αναφέρονται ρητώς στα άρθρα 90 και 91 του κανονισμού υπηρεσιακής κατάστασης (5) και προβλέπονται για αυτά τα δύο είδη διαδικασιών αρχίζουν είτε από την ημέρα της κοινοποίησης της αρχικής απόφασης που θίγει τον ενδιαφερόμενο υποψήφιο είτε, στις περιπτώσεις και μόνο όπου υποβάλλεται αίτηση επανεξέτασης, από την ημέρα της κοινοποίησης της αρχικής απάντησης της επιτροπής επιλογής σε αυτή την αίτηση.

| — | Καταγγελίες στον Ευρωπαίο Διαμεσολαβητή

  Υποβολή, όπως δικαιούται κάθε πολίτης της Ευρωπαϊκής Ένωσης, καταγγελίας στην εξής διεύθυνση:





  Médiateur européen |
| --- | --- |
| 1, avenue du Président Robert Schuman — BP 403 |
| 67001 STRASBOURG CEDEX |
| FRANCE, |

—

Καταγγελίες στον Ευρωπαίο Διαμεσολαβητή

Υποβολή, όπως δικαιούται κάθε πολίτης της Ευρωπαϊκής Ένωσης, καταγγελίας στην εξής διεύθυνση:

Médiateur européen

1, avenue du Président Robert Schuman — BP 403

67001 STRASBOURG CEDEX

FRANCE,

σύμφωνα με το άρθρο 228 παράγραφος 1 της Συνθήκης για τη λειτουργία της Ευρωπαϊκής Ένωσης και τους όρους που προβλέπονται στην απόφαση 94/262/ΕΚΑΧ, ΕΚ, Ευρατόμ του Ευρωπαϊκού Κοινοβουλίου, της 9ης Μαρτίου 1994, σχετικά με το καθεστώς του ευρωπαϊκού διαμεσολαβητή και τους γενικούς όρους άσκησης των καθηκόντων του (6).

Εφιστάται η προσοχή των υποψηφίων στο γεγονός ότι, με την προσφυγή στον Διαμεσολαβητή, δεν διακόπτεται η προθεσμία ασκήσεως προσφυγής που προβλέπεται από το άρθρο 91 του κανονισμού υπηρεσιακής κατάστασης για την υποβολή προσφυγής ενώπιον του Δικαστηρίου Δημόσιας Διοίκησης της Ευρωπαϊκής Ένωσης βάσει του άρθρου 270 της Συνθήκης για τη λειτουργία της Ευρωπαϊκής Ένωσης.

X.   ΑΝΑΚΟΙΝΩΣΕΙΣ

Το Ευρωπαϊκό Κοινοβούλιο θα έλθει σε επαφή μαζί σας μέσω του λογαριασμού σας EPSO ή μέσω ηλεκτρονικού ταχυδρομείου. Σε σας εναπόκειται να παρακολουθήσετε την εξέλιξη της διαδικασίας και να επαληθεύσετε τις πληροφορίες που σας αφορούν συμβουλευόμενοι τον λογαριασμό σας EPSO σε τακτικά χρονικά διαστήματα, το λιγότερο 2 φορές την εβδομάδα. Αν, λόγω τεχνικού προβλήματος, δεν είστε σε θέση να επαληθεύσετε τις πληροφορίες αυτές, οφείλετε να το επισημάνετε αμέσως στην ειδική ηλεκτρονική διεύθυνση:

ACrecherche@ep.europa.eu

Για κάθε άλλη επικοινωνία σχετική με τη διαδικασία, μπορείτε να αποστέλλετε ηλεκτρονικό μήνυμα στη συγκεκριμένη ηλεκτρονική διεύθυνση.

Για να εξασφαλισθούν η σαφήνεια και η κατανόηση των κειμένων γενικού χαρακτήρα και των ανακοινώσεων που απευθύνονται στους υποψηφίους ή λαμβάνονται από αυτούς, κάθε αλληλογραφία μεταξύ του Ευρωπαϊκού Κοινοβουλίου και των υποψηφίων θα συντάσσεται μόνο στα αγγλικά, τα γαλλικά ή τα γερμανικά.

XI.   ΠΕΡΙΠΤΩΣΕΙΣ ΑΠΟΚΛΕΙΣΜΟΥ ΣΕ ΣΧΕΣΗ ΜΕ ΤΗΝ ΕΓΓΡΑΦΗ

Το Ευρωπαϊκό Κοινοβούλιο μεριμνά σχολαστικά για την τήρηση της αρχής της ίσης μεταχείρισης. Επομένως, εάν σε ένα οποιοδήποτε στάδιο της διαδικασίας, το Ευρωπαϊκό Κοινοβούλιο διαπιστώσει ότι χρησιμοποιήσατε περισσότερους από έναν λογαριασμούς EPSO ή υποβάλατε πάνω από μία υποψηφιότητα για αυτήν την διαδικασία επιλογής ή ότι έχετε παρουσιάσει ψευδείς δηλώσεις, θα αποκλεισθείτε από τη διαδικασία επιλογής.

Κάθε απάτη ή απόπειρα απάτης επισύρει κυρώσεις. Σχετικά με το ανωτέρω, εφιστάται η προσοχή σας στο γεγονός ότι τα ευρωπαϊκά θεσμικά όργανα προσλαμβάνουν μόνο άτομα αποδεδειγμένης ακεραιότητας.

XII.   ΕΙΔΙΚΕΣ ΔΙΑΤΑΞΕΙΣ

Οι υποψήφιοι που έχουν κάποια αναπηρία ή βρίσκονται σε κάποια ιδιαίτερη κατάσταση που θα μπορούσε να δημιουργήσει δυσκολίες κατά τη δοκιμασία σύνταξης κειμένου ή τη δοκιμασία της συνέντευξης θα πρέπει να συμπληρώσουν το τετραγωνίδιο που προβλέπεται για τον σκοπό αυτό στο έντυπο υποψηφιότητας και να παράσχουν κάθε χρήσιμη πληροφορία προκειμένου να δώσουν τη δυνατότητα στη διοίκηση του Κοινοβουλίου να λάβει, εφόσον είναι δυνατόν, όλα τα αναγκαία μέτρα.

---

(1)  Βλ. κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1) όπως τροποποιήθηκε από τον κανονισμό (ΕΚ, Ευρατόμ) αριθ. 723/2004 του Συμβουλίου (ΕΕ L 124 της 27.4.2004, σ. 1) και τελευταία από τον κανονισμό (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και του καθεστώτος που εφαρμόζεται στους λοιπούς υπαλλήλους της Ευρωπαϊκής Ένωσης (ΕΕ L 287 της 29.10.2013, σ. 15).

(2)  Οι επίσημες γλώσσες της Ευρωπαϊκής Ένωσης είναι οι ακόλουθες: αγγλικά, βουλγαρικά, γαλλικά, γερμανικά, δανικά, ελληνικά, εσθονικά, ιρλανδικά, ισπανικά, ιταλικά, κροατικά, λετονικά, λιθουανικά, μαλτέζικα, ολλανδικά, ουγγρικά, πολωνικά, πορτογαλικά, ρουμανικά, σλοβακικά, σλοβενικά, σουηδικά, τσεχικά και φινλανδικά.

(3)  Αν περισσότεροι υποψήφιοι έχουν επιτύχει τον ίδιο αριθμό μονάδων για την τελευταία θέση, η επιλογή θα κάνει δεκτούς όλους τους ισοβαθμήσαντες.

(4)  Η υποβολή ένστασης, προσφυγής ή καταγγελίας στον Ευρωπαίο Διαμεσολαβητή δεν διακόπτει τις εργασίες της ομάδας επιλογής.

(5)  Βλ. τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1) όπως τροποποιήθηκε από τον κανονισμό (ΕΚ, Ευρατόμ) αριθ. 723/2004 (ΕΕ L 124 της 27.4.2004, σ. 1) και τελευταία από τον κανονισμό (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287 της 29.10.2013, σ. 15).

(6)  ΕΕ L 113 της 4.5.1994, σ. 15.

---